Атырау облысының спорты

**Атырау облысында** спорт инфрақұрылымы қарқынды дамытылуда.

Атыраудан Токиодағы Олимпиадаға елдің құрама командасының мүшесі ретінде ескек есу бойынша спорт шебері А. Круглов қатысты. Олимпиадалық ойындарға қатысушы тағы бір атыраулық боксшы Б. Теміров та әлемдік, еуропалық сайыстарға қатысып, үш дүркін КСРО чемпионы болды.

## Облыс спорты
Ел біріншілігінде Атырау балуандары ойдағыдай нәтижелерге жетті. Еркін күрес бойынша Қазақстанның тұңғыш атыраулық чемпионы Ж. Ысқақов боды. «Прикаспиец» футбол командасының жігіттері КСРО біріншілігінің 2-лигасында өз ойын өрнегімен танылса, «Шағала» командасының футболшы қыздары ТМД елдерінің біріншілігінде жоғары топта өнер көрсетті.

Атыраудың байдарка спортының тарихы тереңде жатыр. Бұл спорт түрі осы өңірден басталған. Атырау ескекшілері Д. Савин, А. Сафарян, С. Сергеев — Қазақстанның бірнеше дүркін чемпиондары, КСРО біріншілігінің жүлдегерлері және халықаралық жарыстардың жеңімпаздары. 

Облыс қоржынына Ниджат Рахимов тұңғыш рет Олимпиада алтынын салса, Арман Шылманов 84 кг салмақты таэквондодан 2008 жылғы Олимпиялық ойындардың қола медалі иегері. Сәния Махамбетова самбо және дзюдо күрестері бойынша халықаралық және республикалық сайыстарда бірнеше рет жеңістерге жетті. Қазір Қазақстан құрама командасының мүшесі.

Соңғы жылдары облыста спорттың ұлттық түрлері кең қанат жаюда. Мәселен, тоғыз-құмалақ бойынша жарыста облыстың кұрама командасы Қазақстан Республикасының чемпионы атанды, бірқатар халықаралык және республикалық турнирлерде бірінші орынды иеленді. Он екі ойыншының тоғыз-құмалақ бойынша Қазақстанның «спорт шебері» деген атағы бар. Б. Теміров, Д. Савин — Халықаралық дәрежедегі спорт шебері атағының иегерлері.

Облыста қайық есу, бокс, футбол, тоғызқұмалақ, баскетбол, үстел үстіндегі теннис, шахмат, волейбол кең тараған. Спорттың аталған және басқа да түрлері бойынша облыстық, қалалық, аудандық жарыстар мен турнирлер, облыстағы таңдаулы спортшылардың қатысуымен ауылдық спартакиадалар, ұлттық ойындар бойынша сайыстар, спорт фестивалі, жұмысшылар спартакиадасы, кәсіпорындар мен ұжымдардағы дене шынықтыру бәсекесі сияқты бұқаралық спорт шаралары ұдайы өткізіліп тұрады.

## Қазақстан құрамасы сапындағы спортшылар
Қазақстан Республикасының құрама командасының сапында Әлем және Азия чемпионаттарына қатысып, 9 спортшы – Әлем чемпионы, 12 спортшы – Азия чемпионы, 14 спортшы Әлем кубогінің иегері, 61 спортшы – Әлем және Азия чемпионатының жүлдегері атанды.        

Джакарта (Индонезия) қаласында жазғы Азия ойындарына Қазақстан ұлттық құрамасы сапында  4 спортшы сынға түсті. Белбеу күресінен – 3 спортшы, таеквондодан – 1 спортшы қатысып, таеквондодан Дениз Жансель күміс жүлдеге ие болды. Атыраулық спортшылар Азия Пара ойындарында 3 алтын, 2 күміс және 5 қола медальға ие болды. Отырып ойнау волейболы командасы қола жүлдегері атанды. Ұлттық құрама сапында 8 спортшы сынға түсті. Дзюдодан жекелей сында Дәулет Теміржан қола жүлдеге ие болды. Дзюдошылар тағы бір қола медальді командалық сында еншіледі. Командалық сында Ануар Сариев, Темірболат Ташекенов және Дәулет Теміржан үздік үштіктен көрінді. Жүзу спорты бойынша Дмитрий Ли 5 бірдей медаль жеңіп алды. Ол 400 метрде еркін әдіспен жүзуде алтын, 100 метрде еркін әдіспен және 200 метрде кешенді жүзуде күміс медаль, 50 метрде еркін әдіспен жүзуде және 100 метрде баттерфляй әдісімен қола жүлде иеленді. 
Ержан Сәлімгереев  50 және 100 метрде еркін әдіспен жүзуде жеңімпаз атанды. Аргентинаның Бэнос-Айрес қаласында  ІІІ жасөспірімдер Олимпиадасы өтті. Карате спортынан Батырғали Әбілмансұр жекелей сында қола жүлдеге ие болды. 

Облыс спортшылары түрлі спорттық жарыстарға қатысып, жоғары нәтижелерге қол жеткізді. Қазіргі уақытта 22-Халықаралық дәрежедегі спорт шебері, 47-Қазақстан Республикасының спорт шебері,155-Қазақстан Республикасының спорт шеберлігіне үміткер дайындалды.

## Жаттықтырушылар мен төрешілер
thumb|right|250px|Атыраудағы байдарка және каноэ спорты
Әр кезеңде Атырау намысын қорғаған белгілі спортшылар және өңірде спорт түрлерінің қалыптасуына еңбек сіңірген спортшылар мен төрешілер: 
*К. Айдаралиев, спорт шеберінен үміткер, шахматшы;
*Безелюк, спорт шебері, семсерлесуші; 
*В. Власов, спорт шеберінен үміткер, республиканын 1961 жылғы чемпионы,
*О. Загорко, футболшы;  
*Г. Загорко, спорт шебері, «Спартак» қоғамының чемпионы,  ескекші; 
*О. Закаблучный, спорт шебері, ескекші; 
*А. Зелетдинов, 1961 жылғы құрама командаға енген, футболшы; 
*В. Калмыков, кейін жаттықтырушы, футболшы; 
*А. Карпов, республиканың 1961 жылғы чемпионы, футболшы; 
*Л. Костерина, спорт шеберінен үміткер, жеңіл атлетикашы; 
*А. Круглов, халықаралық спорт шебері, ескекші; 
* А. Шылманов таэквондодан 2008 жылғы Олимпиялық ойындардың қола медалі иегері.
*Сәния Махамбетова, халықаралық спорт шебері, дзюдошы; 
*Н. Приданова, спорт шебері, баскетболшы; 
*Д. Савин, халықаралық спорт шебері, ескекші; 
*Б. Теміров, халықаралық спорт шебері, боксшы; 
*А. Фенев, спорт шеберінен үміткер, штангашы; 
*Г. Хохлачев, футболшы; 
*А. Шаховой, спорт шебері, баскетболшы;
*Ж. Ысқақов, спорт шебері, еркін күрестен Орта Азия мен Қазақстан чемпионы. 

Республикалық дәрежедегі төрешілер: Ж. Айтбаев (бокс); М. Бузбанов, еңбек сіңірген жаттықтырушы (ескек есу); М. Буянов (хоккей); Ю. Загорко (ескек); К. Иманғазиев (футбол); Э. Николаева (ескек), А. Плетнев (ескек); А. Хван (ескек); Ю. Шлыков (баскетбол).

## Спорт клубтары
**[[Атырау (футбол клубы)|«Атырау» футбол командасы]]** -республика чемпионатының 2 дүркін қола жүлдегері (2001 және 2002 жылдар), 2009 жылы Қазақстан кубогының иегері. 
thumb|right|200px|Мұз айдыны сарайы
**[[Бейбарыс (хоккей клубы)|«Бейбарыс» хоккей клубы]]** -төрт дүркін Қазақстан чемпионы (2010/2011, 2011/2012, 2015/2016 және 2018/2019).

**«Атырау» волейбол командасы** -2003 және 2006 жылғы еліміздің чемпионы. 4 рет Қазақстан кубогының иегері - 2000, 2009, 2010, 2015
 
**«Атырау Барыстары» баскетбол командасы** -Қазақстан біріншілігінің 2-рет алтын (2010/2011, 2015-2016), 7-дүркін күміс жүлдегері. (011/2012, 2012/2013, 2013/2014, 2016/2017, 2017/2018, 2018/2019, 2019/2020 

## Спорт нысандары
**Атырау қаласының орталық [[Мұнайшы (стадион)|«Мұнайшы» стадионы]]**. Қасында спорт комплексі және жүзу бассейні бар. 
thumb|right|300px|Атырау Теннис орталығы
Денешынықтыру және сауықтыру орталығында (ФОК) әртүрлі спорт секциялары жұмыс жасайды. 

**[[Атырау мұз айдыны]]нда** коньки теуіп, дем алуға мүмкіндіктер қарастырылған, хоккейден еліміздің біріншілігінің ойындары өтеді. Мұз айдынының жалпы көлемі 6 мың шаршы метрді құрайтын болады. Ғимараттың негізгі бөлігінде ауқымы 61 де 30 шаршы метрге жететін 800 көрерменге арналған зал және мұз айдыны орналасты. 

**Теннис орталығында** үлкен теннис ойнауға арналған 4 ашық және 4 жабық алаң бар. Мамандардың айтуынша, теннис корты халықаралық үлгідегі құрылыс талаптарына сай келеді. Орталықтың ашық аумағында корттан бөлек шағын футболға арналған алаң мен жаттығу үшін жүгіретін жол салынған. 

Қазіргі таңда облыс орталығы Атырау қаласында футбол манежі құрылысын салу үшін жобалау-сметалық құжаттамасы жасақталуда. Бас жобалаушы мердігер - НИИТЭП (Институт Жилья) жауапкершілігі шектеулі серіптестігі.

## Дереккөздер

Санат:Атырау облысы